શીર્ષક: વિશ્વ આરોગ્યદિન : શું સ્માર્ટફોનને કારણે આપણાં શરીરમાં ખીલી જેવું હાડકું વિકસી રહ્યું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
તાજેતરનું રિસર્ચ દર્શાવે છે કે ઘણા લોકોની ખોપરીના પાછળના ભાગમાં ખીલીના ઉપરના ભાગ જેવો આકાર ઊપસી રહ્યો છે અને કોણીનાં હાડકાં કમજોર થઈ રહ્યાં છે. 

શરીરનાં હાડકાંમાં આવતો આ ફેરફાર ચોંકાવનારો છે.

દરેક માણસના શરીરનો બાંધો તેના ડીએનએ પ્રમાણે તૈયાર થાય છે. જીવન જીવવાની રીતભાત પ્રમાણે તેમાં બદલાવ આવવા લાગે છે.

શોધકો હાડકાંઓની બાયૉગ્રાફીને ઑસ્ટિયો બાયૉગ્રાફી કહે છે. જેમાં હાડકાંના બંધારણને જોઈને એ જાણવાની કોશિશ કરવામાં આવે છે કે એ શરીરનો માલિક કેવી રીતે જિંદગી જીવતો હતો. એ કેવી રીતે ચાલતો, બેઠતો, ઊંઘતો અને ઊભો થતો હતો.

એવી માન્યતા છે કે આપણે જેવી લાઇફ સ્ટાઇલ અપનાવીએ એ પ્રમાણે શરીર આકાર લે છે.

માણસની કોણી કમજોર કેમ થઈ રહી છે?

પ્રતીકાત્મક તસવીર

ઉદાહરણ તરીકે આજે આપણે લેપટૉપ, કમ્પ્યૂટર, મોબાઇલ પર વધુ સમય વિતાવીએ છીએ. મતલબ કે આપણી કોણી લાંબા સમય સુધી વળેલી રહે છે.

એની અસર કોણીની રચના પર પડે છે. જર્મનીમાં તેનું એક ઉદાહરણ જોવા મળ્યું છે.

રિસર્ચમાં જાણવા મળ્યું છે કે અહીંના નવયુવાનોની કોણી પહેલાં કરતાં પાતળી થવા લાગી છે. એ પરથી સ્પષ્ટ થાય છે કે નવી જીવનશૈલી આપણા શરીરની રચના, ખાસ કરીને હાડકાં પર અસર કરે છે.

વર્ષ 1924માં મારિયાના અને ગુઆમ દ્વીપ પર ખોદકામ વખતે વિશાળકાય માનવીનાં કંકાલ મળ્યાં હતાં. આ કંકાલ સોળમી કે સત્તરમી સદીના બતાવવામાં આવ્યા હતા.

જેમાં ખોપરી, ખભાનું હાડકું, હાંસડી અને પગના નીચેના ભાગનું હાડકું ઘણું મજબૂત હતું.

એ પરથી ખ્યાલ આવે છે કે એ સમયના લોકો આજના માનવી કરતાં અલગ હતા.

આ દ્વીપની પૌરાણિક કહાણીઓમાં તાઉ તાઉ તાગ્ગાનો ઉલ્લેખ આવે છે. એ બેહદ શારીરિક તાકાતવાન પૌરાણિક પાત્ર હતું, પરંતુ સવાલ એ છે કે તે આટલું તાકાતવર કેમ હતું?

હકીકતમાં જે વિસ્તારમાંથી આ કંકાલ મળ્યા હતા એ ત્યાંના લોકો પથ્થરોનું કામ કરતા હતા.

તાકાતવર માણસનો દોર

મોટામોટા પહાડને તોડીને તેઓ ઘર બનાવતા હતા. આ દ્વીપમાં સૌથી મોટા ઘરમાં 16 ફૂટના થાંભલા લાગેલા હતા, જેનું વજન 13 ટન હતું.

એ સમયે આજની જેમ મશીનો નહોતાં. એટલા માટે અહીંના લોકોએ ઘણી મહેનત કરવી પડતી. તેના કારણે તેમના શરીરનાં હાડકાં પણ મજબૂત થતાં ગયાં.

જો એ સમયની તુલના 2019ના મૉડર્ન જીવન સાથે કરવામાં આવે તો આપણું શરીર ઘણું કમજોર છે. 

આ નવી જીવનશૈલીનું પરિણામ છે. આજે કોઈ પણ ગળું ઝુકાવીને મોબાઇલ સ્ક્રીન જોતા નજરે ચડે છે.

ઑસ્ટ્રેલિયાના વૈજ્ઞાનિક ડેવિડ શાહર માનવશરીરની રચના પર છેલ્લાં વીસ...